แบงก์โน๊ต
ป๋าขาป๋า
19 ส.ค. 2554

ป๋าขาป๋า
โดย..ทีมข่าวการเงิน
 ป๋าขาป๋าเรื่องหวยไม่เข้าใครออกใครจริงๆ ขนาด วันชัย สุระกุล ผู้อำนวยการสลากกินแบ่งรัฐบาล ยังแอบลุ้นโชคด้วยการซื้อสลากไว้อย่างน้อยๆ 10 คู่ ทุกๆ งวด
แต่ดูเหมือนโชคจะไม่เคยเข้าข้างซักที ดีสุดที่เคยถูกรางวัลก็เลขท้าย 2 ตัวเท่านั้น 
ขนาดงวด เดือน มี.ค. อุตส่าห์แอบซื้อเลขวันเกิดตัวเองไว้คือ 10 เพราะเกิดวันที่ 10 มี.ค. และกลับเลขท้ายเป็น 01 พ่วงด้วย แต่เลขดังกล่าวดั๊นเคลื่อนมาออกงวดเดือน เม.ย. ซะนี่
แบบนี้จะเรียกว่ามี “หวยล็อก” ได้ยังงัย ขนาดผู้อำนวยการสำนักงานสลากฯ ยังถูกรับประทานเรียบร้อยโรงเรียนหวยแล้วชาวบ้านร้านช่องจะเหลือรึ 
ส่วนเรื่อง “หวยใต้ดิน” นั้น วันชัย บอกว่า ไม่เล่นเด็ดขาด แถมสั่งห้าม “แม่บ้าน” ว่าอย่าเล่นเด็ดขาด เพราะหากเกิดถูกหวยใต้ดินมาละก้อ...เป็นเรื่องแน่ๆ 
เรื่องนี้ “วันชัย” เฮี้ยบจริง สั่งเข้มกับแม่บ้านเลยว่า ถ้าอยากเล่นหวยใต้ดิน ให้มาเอาตังค์กะพี่เลยจะดีเสียกว่า...
ว้าววว สั่งห้ามแบบนี้ แม่บ้านที่ไหนก็ช้อบ ชอบ